ჩინური კალენდარი

ჩინური კალენდარი — ლუნისოლარული კალენდარი რე (ლუნი – თუთა, სოლარ – ბჟა), ნამუქჷთ მეღებულქ იჸუ ბჟაშ დო თუთაშ კალენდარეფიშ ელემენტეფიშ აკოსვარუათ. თიშ უმკუჯინალო, ნამჷ-და თეხანური ჩინარეფი გჷმირინუანა გრიგორიანულ კალენდარს ირდღალურ ხვარებას, ჩინური კალენდარი ასე ხოლო გჷმირინუაფუ თიჯგურა ოქინაფუ ტრადიციული დღახუეფიშ გჷმაკორაცხალო, მუჭომეფით რე, ჩინური ახალი წანა (აფუნიშ ფესტივალი) დო შქა-დამორჩილიშ ფესტივალი, თეშ მუჭოთ ასტროლოგის – საგურგინოთ დგჷმილიშ ნერჩიშ გაჭყაფალო ომანგე დღაშ გიშაგორალო. თე კალენდარს ბონი გჷმორინაფა ირდღალურ საქვარუას უღუ თუთაშ მიმალი ფაზაშ გჷმაკოროცხალო, ნამუთ შანულამი რე ოფუტეშ მეურნობაშო.

ჩინური კალენდარიშ მეჯინათ წანეფი ირთუ მუჭოთ: ვირიშ - 鼠 shŭ, შუ; ხოჯიშ - 牛 niú, ნიუ; ჸილოშ - 虎 hŭ, ხუ; ყურდგელიშ - 兔 tù, თუ; დრაკონიშ - 龙 (龍) lóng, ლუნგ; გვერიშ - 蛇 shé, შე; ცხენიშ - 马 (馬) mă, მა; თხაშ - 羊 yáng, იანგ; ქიაშ - 猴 hóu, ხოუ; მუმულიშ - 鸡 (鷄) jī, ძი; ჯოღორიშ - 狗 gŏu, კოუ; ღეჯიშ - 猪 (豬) zhū, ჭუ წანეფო.

კატეგორია:კალენდარი
კატეგორია:ჩინური კულტურა